ઉના શહેરમાં આવેલ સ્યુગર ફેકટરીમાં આવેલ સરકારી પ્રાથમિક શાળાની જર્જરિત હાલતના પગલે સ્કૂલના ઓરડામાં બાળકોને બેસાડીને ભણાવી શકાય તેવી સ્થિતિ નથી. સ્કૂલના ઓરડાના સ્લેબમાંથી ગમે ત્યારે પોપડા પડે છે. જેના કારણે બાળકોના જીવ માથે જોખમ ઉભું થયું છે. ૧ થી ૮ ધોરણની આ પ્રાથમિક શાળામાં બાળકોને ના છૂટકે બહાર મેદાનમાં ભણવા મજબૂર બનવું પડ્યું છે. એક તરફ વરસાદ વરસી રહ્યો હોય ત્યારે બાળકોને કા તો રજા આપી દેવાય છે, કા તો પલળતા અભ્યાસ કરવો પડે છે. વરસાદ સમયે મેદાનમાં પણ ગારો અને કીચડ થઈ જવાથી બાળકોના કપડાં પણ ગંદા થાય છે. શિક્ષણની આવી કપરી હાલત માટે જવાબદાર કોણ છે તે સવાલો ઉભા થાય છે.